stanford-oval/wikipedia huggingface dataset:
ดาย ฮาร์ด 4.0 ปลุกอึด ตายยาก
เรื่องย่อ

ในวันชาติสหรัฐอเมริกา สำนักงานสอบสวนกลาง (FBI) พบว่าแฮ็คเกอร์ฝีมือดีหลายคนถูกฆาตกรรม จึงประสานให้จอห์น แมคเคลน ตำรวจนิวยอร์กพาตัวแมทธิว "แม็ต" แฟร์เรลล์ หนึ่งในแฮ็คเกอร์ที่อยู่ในรายชื่อมาที่สำนักงาน FBI แมคเคลนไปพบแฟร์เรลล์และยิงต่อสู้กับนักฆ่าของโทมัส เกเบรียลและมาอิ หลิน ก่อนจะหลบหนีออกมา
ขณะเดินทางมาที่กรุงวอชิงตัน ดี. ซี. แฟร์เรลล์บอกว่าเขาได้รับเงินก้อนโตจากมาอิหลังเขียนอัลกอริทึมสำหรับเจาะระบบรักษาความปลอดภัย เมื่อแมคเคลนและแฟร์เรลล์มาถึงวอชิงตัน เกเบรียลสั่งให้แฮ็คเกอร์เข้าควบคุมระบบขนส่งและตลาดหุ้น พร้อมทั้งเผยแพร่สื่อที่มีเนื้อหาคุกคามประเทศ แฟร์เรลล์จำได้ว่าสิ่งนี้เป็นจุดเริ่มต้นของ "การโละทิ้ง" (fire sale) หรือการโจมตีระบบต่าง ๆ ของประเทศโดยใช้คอมพิวเตอร์ แมคเคลนและแฟร์เรลล์ถูกพาไปที่สำนักงาน FBI แต่มาอิเปลี่ยนเส้นทางให้ขบวนรถของ FBI ไปเจอกับเฮลิคอปเตอร์จู่โจม แมคเคลนขับรถพาแฟร์เรลล์หนีเข้าไปในอุโมงค์ ก่อนจะใช้รถวิ่งขึ้นไปชนเฮลิคอปเตอร์จนระเบิด
ต่อมาเกเบรียลเผยแพร่ภาพอาคารรัฐสภาสหรัฐอเมริกาถูกระเบิด ทำให้ผู้คนแตกตื่น แฟร์เรลล์รู้ว่าเป้าหมายต่อไปของเกเบรียลคือการโจมตีสถานีพลังงานหลักในรัฐเวสต์เวอร์จิเนีย จึงรีบเดินทางไปที่นั่นและพบกับมาอิ แมคเคลนสู้กับมาอิจนฝ่ายหลังตกลงไปในช่องลิฟต์เสียชีวิต แฟร์เรลล์ใช้ฟุตเตจวิดีโอที่เกเบรียลติดต่อมาส่งให้ FBI เมื่อรู้ว่ามาอิถูกฆ่า เกเบรียลสั่งให้ระบบขนส่งก๊าซธรรมชาติทั้งหมดวิ่งมาที่สถานี แมคเคลนและแฟร์เรลล์หนีออกมาก่อนสถานีจะระเบิด ทำให้ฝั่งตะวันออกของสหรัฐอเมริกาและแคนาดาไม่มีพลังงานใช้
แฟร์เรลล์พาแมคเคลนไปหาเฟรเดริก "วอร์ล็อก" คาลูดิส เพื่อนแฮ็คเกอร์ในบอลทิมอร์ วอร์ล็อกพบว่ารหัสที่แฟร์เรลล์เขียนขึ้นเป็นรหัสที่ใช้เข้าถึงข้อมูลที่เก็บไว้ในอาคารที่วูดลอว์น รัฐแมรีแลนด์ อาคารแห่งนี้เป็นอาคารของหน่วยงาน NSA ที่เกเบรียลเคยออกแบบไว้เพื่อเก็บข้อมูลต่าง ๆ นอกจากนี้วอร์ล็อกยังบอกว่าเดิมเกเบรียลเป็นนักเขียนโปรแกรมที่มีความสามารถมากของ NSA และเคยเตือนว่าระบบสาธารณูปโภคในอเมริกาอ่อนแอเกินไป แต่ไม่ได้รับความสนใจ วอร์ล็อกสืบหาที่อยู่ของเกเบรียลแต่เกเบรียลพบว่ามีคนพยายามจะหาที่อยู่ของเขาจึงติดต่อกลับมา
เกเบรียลบอกแมคเคลนว่าเขาได้ลักพาตัวลูซี ลูกสาวของแมคเคลนไป แมคเคลนและแฟร์เรลล์จึงรีบไปที่อาคารในวูดลอว์น และพบว่าเกเบรียลกำลังดาวน์โหลดข้อมูลลงคอมพิวเตอร์พกพาเพื่อนำไปรีดเอาทรัพย์จากรัฐบาลสหรัฐ แฟร์เรลล์ถูกจับตัวได้หลังเข้ารหัสป้องกันข้อมูลไว้ แมคเคลนใช้รถบรรทุกตามเกเบรียลไปและให้วอร์ล็อกช่วยตามรถของเกเบรียล เกเบรียลเจาะเข้าระบบสื่อสารกับนักบินเครื่องบินขับไล่ F-35 ที่ส่งมาจัดการผู้ก่อการร้ายและหลอกว่าผู้ก่อการร้ายคือแมคเคลน แมคเคลนหนีออกมาได้แล้วตามไปที่โกดังที่วอร์ล็อกบอก แต่ก่อนที่จะหยุดยั้งเกเบรียล แมคเคลนถูกเอเมอร์สัน ลูกน้องคนสุดท้ายของเกเบรียลยิงที่ไหล่ขวา
เกเบรียลจับแมคเคลนแล้วเตรียมจะฆ่าเขา แต่แมคเคลนจับปืนของเกเบรียลแล้วยิงทะลุไหล่ตัวเองไปถูกเกเบรียลเสียชีวิต เอเมอร์สันถูกแฟร์เรลล์ยิงเสียชีวิตก่อนเจ้าหน้าที่ FBI จะมาถึง ในตอนสุดท้าย แมคเคลนทำเป็นไม่พอใจเมื่อเห็นลูซีและแฟร์เรลล์สนใจกันและกัน
นักแสดง

บรูซ วิลลิส รับบท จอห์น แมคเคลน
จัสติน ลอง รับบท แมทธิว "แม็ต" แฟร์เรลล์
ทิโมธี โอลิแฟนท์ รับบท โทมัส เกเบรียล
แมรี อลิซาเบธ วินสตีด รับบท ลูซี เจนเนโร-แมคเคลน
แม็คกี้ คิว รับบท มาอิ หลิน
เควิน สมิธ รับบท เฟรเดริก "วอร์ล็อก" คาลูดิส
คลิฟ เคอร์ติส รับบท มิเกล โบว์แมน
โจนาทาน ซาดาวสกี รับบท เทรย์
เอดูอาร์โด คอสตา รับบท เอเมอร์สัน
ซีริล ราฟาเอลลิ รับบท แรนด์
ยอร์โก้ คอนสแตนติน รับบท รุสโซ
คริส ปาเลอร์โม รับบท เดล
แอนดรู ฟรีดแมน รับบท แคสเปอร์
เซลโก้ อิวาเนก รับบท เจ้าหน้าที่โมลินา
คริสติน่า ชาง รับบท เทย์เลอร์
ซุง กัง รับบท ราจ
ทิม รัส รับบท เจ้าหน้าที่ซัมเมอร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดาย ฮาร์ด 4.0 ปลุกอึด ตายยาก
วิกิคำคม มีคำคมที่กล่าวโดย หรือเกี่ยวกับ ดาย ฮาร์ด 4.0 ปลุกอึด ตายยาก
ดาย ฮาร์ด 4.0 ปลุกอึด ตายยาก ที่อินเทอร์เน็ตมูวีเดตาเบส
ดาย ฮาร์ด 4.0 ปลุกอึด ตายยาก ที่สยามโซน
| ด ค กดาย ฮาร์ด |
| --- | --- |
ภาพยนตร์: นรกระฟ้า (1988) • ดาย ฮาร์ด 2 อึดเต็มพิกัด (1990) • ดาย ฮาร์ด 3 แค้นได้ก็ตายยาก (1995)  • ดาย ฮาร์ด 4.0 ปลุกอึด ตายยาก (2007) • วันดีมหาวินาศ คนอึดตายยาก  (2013)
วิดีโอเกมส์: Die Hard (1990) • Die Hard Arcade (1996) • Die Hard Trilogy (1996) • Die Hard Trilogy 2: Viva Las Vegas (2000) • Die Hard: Nakatomi Plaza (2002) • Die Hard: Vendetta (2002)
อื่นๆ: รายชื่อตัวละคร
ดาย ฮาร์ด 2 อึดเต็มพิกัด

| ดาย ฮาร์ด 2 อึดเต็มพิกัด |
| --- | --- |
กำกับ: เรนนี ฮาร์ลิน
เขียนบท: สตีเฟ่น อี. เด ซูซ่า ดั๊ก ริชาร์ดสัน
สร้างจาก: 58 Minutes โดย วอลเตอร์ เวเจอร์ ตัวละคร: ร็อดเดริก ทอร์ป
อำนวยการสร้าง: ชาร์ลส์ กอร์ดอน ลอว์เรนซ์ กอร์ดอน โจเอล ซิลเวอร์
นักแสดงนำ: บรูซ วิลลิส บอนนี่ เบเดเลีย เดนนิส ฟรานซ์ ฟรังโก นีโร วิลเลียม แซดเลอร์ จอห์น เอมอส
กำกับภาพ: โอลิเวอร์ วู้ด
ตัดต่อ: สจ๊วต แบร์ด โรเบิร์ต เอ. เฟอร์เรตติ
ดนตรีประกอบ: ไมเคิล คาเมน
บริษัทผู้สร้าง: Silver Pictures Gordon Company  
ผู้จัดจำหน่าย: 20th Century Fox (สหรัฐ) แคททาลิสต์ อัลลายแอนซ์ (ไทย)
วันฉาย: 4 กรกฎาคม ค.ศ. 1990
ความยาว: 124 นาที
ประเทศ: สหรัฐอเมริกา
ภาษา: อังกฤษ สเปน
ทุนสร้าง: 70 ล้านดอลลาร์สหรัฐ
ทำเงิน: 240 ล้านดอลลาร์สหรัฐ
ก่อนหน้านี้: นรกระฟ้า (1988)
ต่อจากนี้: ดาย ฮาร์ด 3 แค้นได้ก็ตายยาก  (1995)
ข้อมูลจาก IMDb
ข้อมูลจากสยามโซน
ดาย ฮาร์ด 2 อึดเต็มพิกัด (อังกฤษ: Die Hard 2 บางครั้งใช้ว่า Die Hard 2: Die Harder) เป็นภาพยนตร์โลดโผน/ระทึกขวัญลำดับที่ 2 ในภาพยนตร์ชุด ดาย ฮาร์ด กำกับโดยเรนนี ฮาร์ลิน นำแสดงโดยบรูซ วิลลิสและบอนนี่ เบเดเลีย ที่กลับมารับบท จอห์น แมคเคลน และ ฮอลลี่ แมคเคลน ตามลำดับอีกครั้ง เขียนบทโดย สตีเฟ่น อี. เด ซูซ่า (ผู้ร่วมเขียนบท นรกระฟ้า ภาพยนตร์ในชุดดาย ฮาร์ดเรื่องแรกด้วย) และดั๊ก ริชาร์ดสัน เข้าฉายเมื่อปี ค.ศ. 1990
เรื่องย่อ

ในวันคริสต์มาสอีฟ หนึ่งปีหลังจากเหตุการณ์ที่อาคารนากาโตมิ จอห์น แมคเคลนไปรอรับฮอลลี ภรรยาของเขาที่ท่าอากาศยานนานาชาติวอชิงตันดัลเลส ขณะอยู่ที่บาร์ของท่าอากาศยาน แมคเคลนสังเกตเห็นชายสองคนถือกระเป๋าและหนึ่งในนั้นพกปืน จึงตามสองคนนั้นไปจนถึงส่วนเก็บสัมภาระ แมคเคลนยิงต่อสู้กับอีกฝ่ายและฆ่าชายหนึ่งในสองคนนั้น ส่วนอีกคนหนีไปได้ หลังตรวจสอบประวัติชายที่ถูกฆ่า พบว่าเป็นทหารรับจ้าง ซึ่งเชื่อว่าเสียชีวิตไปแล้ว แมคเคลนจึงนำเรื่องนี้ไปบอกสารวัตรลอเรนโซ ผู้บังคับการตำรวจท่าอากาศยาน แต่กลับถูกไล่ออกมา
ผู้การสจ๊วต อดีตหน่วยรบพิเศษสหรัฐ และลูกน้องเข้ายึดโบสถ์ที่อยู่ใกล้ท่าอากาศยานและควบคุมระบบต่าง ๆ ของท่าอากาศยานทั้งหมด เขามีแผนจะช่วยเหลือนายพลเอสเปอรันซา จอมเผด็จการและนักค้ายาเสพติดที่ถูกส่งตัวมาดำเนินคดีในสหรัฐอเมริกา สจ๊วตขอเครื่องบินโบอิง 747 เพื่อใช้หลบหนีและเตือนท่าอากาศยานว่าอย่าพยายามแทรกแซง ในขณะเดียวกัน แมคเคลนรู้ว่าฮอลลีอยู่บนเครื่องบินลำหนึ่งที่บินวนอยู่เหนือกรุงวอชิงตัน ดี. ซี. และมีน้ำมันไม่พอที่จะบินไปลงที่อื่น แมคเคลนจึงร่วมมือกับมาร์วิน ภารโรงของท่าอากาศยาน
เลสลี บาร์นส หัวหน้าฝ่ายคมนาคมของท่าอากาศยานนำกำลังหน่วยปฏิบัติการพิเศษไปที่ส่วนแอนเน็กซ์ สกายวอล์ก เพื่อกู้คืนระบบสื่อสารกับเครื่องบิน แต่ถูกลูกน้องของสจ๊วตลอบโจมตีจนหน่วยปฏิบัติการพิเศษถูกฆ่า แมคเคลนตามมาช่วยบาร์นสและฆ่าลูกน้องของสจ๊วต สจ๊วตจึงโต้กลับด้วยการเจาะระบบของเครื่องบินทำให้เกิดระเบิด ทีมหน่วยรบพิเศษสหรัฐ นำโดยพันตรีแกรนต์ถูกเรียกให้เข้ามาปฏิบัติหน้าที่ ด้านแมคเคลนรู้ว่าเครื่องบินของเอสเปอรันซาลงจอดแล้วจากวิทยุสื่อสาร จึงรีบไปที่นั่น
แมคเคลนไปถึงเครื่องบินของเอสเปอรันซาก่อน แต่ถูกสจ๊วตขังไว้ในเครื่องและขว้างระเบิดใส่ แมคเคลนหนีออกมาได้โดยใช้ที่นั่งดีดตัว บาร์นสช่วยแมคเคลนหาตำแหน่งที่ตั้งของสจ๊วตและสั่งให้ทีมของแกรนต์บุกที่ตั้ง แมคเคลนตามลูกน้องของสจ๊วตไปแล้วใช้ปืนกลที่ยึดมาจากฝ่ายนั้นยิง แต่พบว่าเป็นกระสุนเปล่า เขาจึงตระหนักว่าแท้จริงแล้ว ลูกน้องของสจ๊วตและทีมของแกรนต์ทำงานร่วมกัน
แมคเคลนเข้าไปพูดคุยกับลอเรนโซและสั่งให้รีบไปหยุดเครื่องบินของสจ๊วต โดยพิสูจน์เรื่องทั้งหมดด้วยการยิงปืนกลที่มีกระสุนเปล่า ขณะเดียวกัน ริชาร์ด ธอร์นเบิร์ก นักข่าวที่เคยเสนอข่าวครอบครัวแมคเคลนในเหตุการณ์ที่อาคารนากาโตมิและอยู่บนเครื่องบินลำเดียวกับฮอลลีโทรมารายงานข่าว ทำให้ผู้คนในท่าอากาศยานแตกตื่น ฮอลลีจึงใช้เครื่องช็อตไฟฟ้าช็อตเขาจนสลบ
แมคเคลนขึ้นเฮลิคอปเตอร์ของนักข่าวและกระโดดลงที่ปีกเครื่องบินของสจ๊วต เขาใช้แจ็กเก็ตอุดที่ปีกเครื่องบินเพื่อไม่ให้เครื่องบินบินขึ้นได้ แกรนต์ออกมาสู้กับแมคเคลน แต่ถูกดูดเข้าไปในใบพัด สจ๊วตตามออกมาสู้และถีบแมคเคลนจนตกเครื่องบิน แต่ก่อนตกเครื่องบิน แมคเคลนคว้าสลักถังน้ำมันไว้ ทำให้น้ำมันรั่วออกมา แมคเคลนใช้ไฟแช็กจุดไฟ ทำให้ไฟวิ่งลามไปติดที่ปีกเครื่องบินจนระเบิดและฆ่าผู้ก่อการร้ายทุกคน เครื่องบินที่ฮอลลีโดยสารลงจอดโดยใช้เปลวไฟบนทางวิ่ง ในที่สุดแมคเคลนและฮอลลีได้พบกันอีกครั้ง
นักแสดง

บรูซ วิลลิส รับบท นักสืบจอห์น แมคเคลน
บอนนี เบเดเลีย รับบท ฮอลลี เจนเนโร-แมคเคลน
อาร์ต อีแวนส์ รับบท เลสลี บาร์นส หัวหน้าฝ่ายคมนาคมของท่าอากาศยาน
เดนนิส ฟรานซ์ รับบท สารวัตรคาร์ไมน์ ลอเรนโซ ผู้บังคับการตำรวจท่าอากาศยาน
เรจินัลด์ เวลจอห์นสัน รับบท อัล พาวเวลล์ ปรากฏตัวครั้งแรกในนรกระฟ้า
วิลเลียม อเทอร์ตัน รับบท ริชาร์ด ธอร์นเบิร์ก
ทอม โบเวอร์ รับบท มาร์วิน
ฟรังโก นีโร รับบท นายพล นายพลเอสเปอรันซา
วิลเลียม แซดเลอร์ รับบท ผู้การสจ๊วต
จอห์น เอมอส รับบท พันตรีแกรนต์
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ ดาย ฮาร์ด 2 อึดเต็มพิกัด
ดาย ฮาร์ด 2 อึดเต็มพิกัด ที่อินเทอร์เน็ตมูวีเดตาเบส
ดาย ฮาร์ด 2 อึดเต็มพิกัด ที่สยามโซน
| ด ค กดาย ฮาร์ด |
| --- | --- |
ภาพยนตร์: นรกระฟ้า (1988) • ดาย ฮาร์ด 2 อึดเต็มพิกัด (1990) • ดาย ฮาร์ด 3 แค้นได้ก็ตายยาก (1995)  • ดาย ฮาร์ด 4.0 ปลุกอึด ตายยาก (2007) • วันดีมหาวินาศ คนอึดตายยาก  (2013)
วิดีโอเกมส์: Die Hard (1990) • Die Hard Arcade (1996) • Die Hard Trilogy (1996) • Die Hard Trilogy 2: Viva Las Vegas (2000) • Die Hard: Nakatomi Plaza (2002) • Die Hard: Vendetta (2002)
อื่นๆ: รายชื่อตัวละคร
เดอะสแตนลีย์พาราเบิล

| เดอะสแดนลีพาราเบิล |
| --- | --- |
ผู้พัฒนา: กาแลกติกคาเฟ
ผู้จัดจำหน่าย: กาเลกติกคาเฟ
ออกแบบ: Davey Wreden William Pugh
โปรแกรมเมอร์: Jesús Higueras
ศิลปิน: Andreas Jörgensen
เขียนบท: Davey Wreden William Pugh
แต่งเพลง: Blake Robinson Yiannis Ioannides Christiaan Bakker
เอนจิน: Original version Source Ultra Deluxe Unity
เครื่องเล่น: ไมโครซอฟท์ วินโดวส์ OS X ลินุกซ์
วางจำหน่าย: ไมโครซอฟท์ วินโดวส์ October 17, 2013 OS X December 19, 2013 ลินุกซ์ September 9, 2015
แนว: Interactive story
รูปแบบ: Single-player
เดอะสแตนลีพาราเบิล เป็นเกมเล่าเรื่องแบบมีการตอบโต้และเป็นเกมจำลองการเดิน ผลิตโดยนักพัฒนาชาวอเมริกัน Davey Wreden เกมนี้ตอนแรกเปิดตัวเมื่อวันที่   27 กรกฏาคม 2011 เป็นตัวปรับแต่งเกมฟรีสำหรับเกมฮาล์ฟไลฟ์ 2 เกมรีเมคคุณภาพสูง รวมองค์ประกอบเนื้อเรื่องใหม่ ถูกออกแบบโดย Davey Wreden ร่วมกับผู้ออกแบบเอนจิ้นซอร์ส Willam Pugh โดยใช้ชื่อสตูดิโอกาแลกติกคาเฟ รีเมคนี้ประกาศและได้รับการอนุมัติผ่านทางสตีมกรีนไลท์ในปี พ.ศ. 2555 และเปิดตัวลงวินโดวส์ในวันที่ 17 ตุลาคม พ.ศ. 2556 การปรับรุ่นหลังๆ ของเกมสนับสนุนแมคโอเอสเอกซ์ในวันที่ 19 ธันวาคม พ.ศ. 2556 และลินุกซ์ในวันที่ 9 กันยายน พ.ศ. 2557
ในขณะที่ทั้งตัวปรับแต่งเกมและรีเมคใช้มุมมองบุคคลที่หนึ่งเหมือนกับตัวปรับแต่งเกมซอร์สเอนจินอื่นๆ เกมนี้ไม่มีฉากต่อสู้หรือลำดับแอกชั่นแต่อย่างใด ผู้เล่นจะนำทางสแตนลี ตัวละครเอกของเกมนี้ ไปตามสภาพแวดล้อมเหนือจริง ในขณะที่ผู้บรรยาย พากย์โดยนักพากย์ชาวอังกฤษ kevan Brighting ทำหน้าที่บอกเล่า  ผู้เล่นมีโอกาสที่จะเลือกตัวเลือกต่างๆ ว่าจะเลือกเส้นทางไหน และเนื่องจากบ่อยครั้งผู้บรรยายจะกล่าวล่วงหน้าว่าสแตนลีจะเลือกทำอะไร ผู้เล่นสามารถเลือกที่จะฝ่าฝืนการบรรยายนั้นและเลือกตัวเลือกอื่น ตัวเลือกเหล่านี้จะทำให้เกมจบได้หลากหลายแบบก่อนที่จะเริ่มเกมใหม่
Wreden พบว่าเกมส่วนใหญ่บังคับให้ผู้เล่นเล่นตามกฎ และคิดว่าจะทำอย่างไรจึงจะสร้างการบรรยายที่จะท้าทายสิ่งนี้ได้ นอกจากการพากย์เป็นผู้บรรรยายของ Brighting แล้ว Wreden ผลิตตัวปรับแต่งเกมนี้ด้วยตัวเอง ตอนแรกหวังเป็นโครงการส่วนตัวสำหรับเป้าหมายในอาชีพของเขาแต่ตัดสินใจเปิดตัวเกมให้กว้างขึ้นหลังจากที่เขาแสดงเกมนี้ให้เพื่อนและผู้เล่นรายอื่นได้เห็น ตัวปรับแต่งเกมดังกล่าวได้รับความสนใจอย่างมากในฐานะของการสร้างระบบการเล่าเรื่องด้วยเกมเอนจิ้น และทำให้เกิดการบรรยายกระตุ้นความคิดเพื่อถกเถียงกับผู้อื่นเรื่องของธรรมชาติของตัวเลือกและ การเลือกเป้าหมายล่วงหน้าในวิดิโอกเกม
รีเมคของเกมเพิ่มเนื้อหาขึ้นมาจากเดิมด้วยการสร้างตัวเลือกเดิมจากตัวปรับแต่งเกมขึ้นมาใหม่ภายในสภาพแวดล้อมใหม่และเพิ่มตัวเลือกในเนื้อเรื่องอื่นๆ ที่สามารถเดินตามได้ ตัวเกมนี้ก็ได้รับความชื่นมจากเหล่านักวิจารณ์ที่ใช้การบรรยายเพิ่มเติมและการแสดงความเห็นบนการตัดสินใจของผู้เล่นในวิดิโอเกมยุคใหม่
ตัวเกมฉบับเพิ่มเติมใช้ชื่อว่า เดอะสแตนลีพาราเบิล อัลตราดิลุกซ์ จะเปิดตัวในปี พ.ศ. 2565
ตัวเกมและเนื้อเรื่อง

ตัวเกมแสดงให้ผู้เล่นได้เห็นผ่านมุมมองบุคคลที่หนึ่ง ผู้เล่นสามารถเคลื่อนที่ไปรอบๆ และมีปฏิสัมพันธ์กับสภาพแวดล้อม เช่นกดปุ่มหรือเปิดประตู แต่ไม่มีการควบคุมอื่นๆ
เนื้อเรื่องของเกมส่วนใหญ่แสดงให้ผู้เล่นได้รับรู้ด้วยเสียงของผู้บรรยาย ที่อธิบายว่าตัวละครเอกสแตนลีทำงานในสำนักงานแห่งหนึ่ง ได้รับคำสั่งให้ดูแลข้อมูลที่ส่งออกมาบนหน้าจอคอมพิวเตอร์และกดปุ่มไปเรื่อยๆ วันหนึ่งพบว่าหน้าจอว่างเปล่า ด้วยความสงสัยในสิ่งที่ต้องทำ สแตนลีเริ่มที่จะสำรวจอาคารและพบว่าผู้คนต่างหายไปหมด
ในจุดจุดนี้ เนื้อเรื่องสามารถแบ่งออกได้หลายทิศทาง ผู้เล่นสามารถเลือกที่จะฝ่าฝืนคำสั่งผู้บรรยายและทำสิ่งอื่น เป็น การบังคับให้การบรรยายต้องเปลี่ยนไปตามผู้เล่น
แหล่งข้อมูลอื่น

Steam page
เว็บไซต์ทางการ
The Stanley Parable at ModDB
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน 
ตัวเกมเริ่มต้นขึ้นในสำนักงานที่ถูกทิ้งร้างอย่างลึกลับ
งานรักบี้ฟุตบอลประเพณีราชวิทย์-วชิราวุธ

| --- | --- |
ชื่อในภาษาแม่: รักบี้ประเพณี
กีฬา: รักบี้ฟุตบอล
ที่ตั้ง: กรุงเทพมหานคร
ทีม: 2
พบกันครั้งแรก: 11 พฤศจิกายน พ.ศ. 2526
พบกันครั้งล่าสุด: 30 พฤศจิกายน พ.ศ. 2567
พบกันครั้งต่อไป: -
รางวัล: ถ้วยพระราชทาน พระบาทสมเด็จพระเจ้าอยู่หัว
สถิติ
การพบกันทั้งหมด: 30
ชนะสูงสุด: ภ.ป.ร.ราชวิทยาลัย
ชนะต่อเนื่องยาวนานที่สุด: ภ.ป.ร ราชวิทยาลัย [ 6 ครั้ง ] [ พ.ศ. 2558 -  ปัจจุบัน ]
| --- | --- |
ก่อตั้ง: พ.ศ. 2526
ประเทศ: ไทย
จำนวนทีม: 2
ถ้วยระดับประเทศ: ถ้วยพระราชทาน  พระบาทสมเด็จพระเจ้าอยู่หัว
ทีมชนะเลิศปัจจุบัน: ภ.ป.ร. ราชวิทยาลัย ( ครั้งที่ 30 )
ชนะเลิศมากที่สุด: ภ.ป.ร. ราชวิทยาลัย (20 ครั้ง)
การแข่งขันรักบี้ฟุตบอลประเพณีราชวิทยาลัย - วชิราวธวิทยาลัย เป็นการแข่งขันรักบี้ฟุตบอลประเพณีและการแปรอักษรของนักเรียนระดับมัธยมศึกษา เพื่อชิงถ้วยพระราชทานพระบาทสมเด็จพระเจ้าอยู่หัว ระหว่างโรงเรียนชายล้วนเก่าแก่ 2 สถาบันของประเทศไทย ได้แก่ โรงเรียน ภ.ป.ร. ราชวิทยาลัย ในพระบรมราชูปถัมภ์ และ โรงเรียนวชิราวุธวิทยาลัย  ซึ่งจัดขึ้นเป็นประจำทุกปี ณ สนามศุภชลาศัย กรีฑาสถานแห่งชาติ หรือ สนามกีฬากองทัพบก เพื่อเป็นการเชื่อมความสามัคคีของครูอาจารย์ นักเรียนทั้งฝ่ายนักกีฬาและฝ่ายกองเชียร์ และยังรวมไปถึงกลุ่มนักเรียนเก่าทั้งสองสถาบัน ให้มีความ Esprit de Corp ( มาจากภาษาฝรั่งเศส แปลว่า จิตวิณญาณของคณะ ) และความสามัคคีระหว่างพี่น้องทั้งสองสถาบัน โดยเงินรายได้ที่ได้จากการแข่งขันจะสมทบทุนการกุศลหมด
ประวัติและความเป็นมา

เดิมแต่แรกนั้น ในสมัยที่ ยังเป็น โรงเรียนราชวิทยาลัย ได้มีการจัดกีฬาหน้าพระที่นั่ง กับโรงเรียนในสังกัดกรมมหาดเล็ก(เป็นโรงเรียนในพระบรมราชูปถัมภ์ ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อวันที่ 6 สิงหาคม 2459 ตามประกาศราชกิจจานุเบกษา เล่ม 33 หน้า 1109) ทุกๆ ปีจะมีการแข่งกีฬาหน้าพระที่นั่ง ในวันแข่งขันกีฬาประจำปีนั้นทั้งครูและนักเรียนในพระบรมราชูปถัมภ์ทุกคนจะต้องไปเฝ้าทูลละอองธุลีพระบาทพร้อมกัน ณ สนามโรงเรียนมหาดเล็กหลวง  ( วชิราวุธวิทยาลัย ในปัจจุบัน )  เมื่อถึงรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 แห่งพระบรมราชวงศ์จักรี ซึ่งกล่าวกันว่าเป็นยุคสมัยที่การเงินของประเทศอยู่ในภาวะคับขัน เศรษฐกิจตกต่ำ จึงได้ทรงตัดทอนรายจ่ายในพระราชสำนัก และได้มีพระบรมราชโองการโปรดเกล้าฯ ให้ยกโรงเรียนราชวิทยาลัยไปรวมกับโรงเรียนมหาดเล็กหลวง ให้เป็น โรงเรียนเดียวกัน ซึ่งโปรดพระราชทานนามนามให้ใหม่ว่า วชิราวุธวิทยาลัย เมื่อวันที่ 16 เมษายน พุทธศักราช 2469 เพื่อเป็นพระบรมราชานุสรณ์เฉลิมพระเกียรติแด่สมเด็จพระบรมเชษฐาธิราช พระบาทสมเด็จพระมงกุฎเกล้าเจ้าอยู่หัว สืบไป
ล่วงมาถึงรัชสมัย พระบาทสมเด็จพระเจ้าอยู่หัว รัชกาลที่ 9 แห่งพระบรมราชวงศ์จักรี  ทรงพระกรุณาโปรดเกล้าฯ ให้จัดตั้งโรงเรียนราชวิทยาลัย ขึ้นมาใหม่ ทรงพระราชทานพระบรมราชานุญาต ให้อัญเชิญอักษรพระปรมาภิไธย ภ.ป.ร. ประกอบกับในนามโรงเรียน และให้อยู่ในพระบรมราชูปถัมภ์ จึงได้ใช้นามว่า โรงเรียน ภ.ป.ร. ราชวิทยาลัย ในพระบรมราชูปถัมภ์  มีพระราชประสงค์ให้ โรงเรียน ภ.ป.ร. ราชวิทยาลัย ในพระบรมราชูปถัมภ์ กับ วชิราวุธวิทยาลัย เป็นโรงเรียนดังพี่น้อง ซึ้งเป็นผลสืบเนื่องตามพระราชประสงค์ทั้งสิ้น จึงจัดการแข่งขันกีฬารักบี้ประเพณี ชิงถ้วยพระราชทานพระบาทสมเด็จพระเจ้าอยู่หัว ครั้งแรกในปี 11 พฤศจิกายน พ.ศ. 2526
การจัดการแข่งขัน

การแข่งขันรักบี้ฟุตบอลประเพณี ชิงถ้วยพระราชทานพระบาทสมเด็จพระเจ้าอยุ่หัว ได้เริ่มขึ้นเป็นครั้งแรกในปีพ.ศ. 2526 โดยลำดับการแข่งขันและการเป็นเจ้าภาพ ดังนี้
ผลการแข่งขัน

สรุปผลการแข่งขัน
ทีม ภปร.ราชวิทยาลัย ชนะ 20 ครั้ง
ทีม วชิราวุธวิทยาลัย ชนะ 8 ครั้ง
เสมอ 2 ครั้ง
| ครั้งที่ | วันที่ | ผลการแข่งขัน | คะแนน |
| --- | --- | --- | --- |
| 1 | 11 พฤศจิกายน 2526 | ราชวิทย์ ชนะ วชิราวุธ | 7 - 0 |
| 2 | 16 พฤศจิกายน 2527 | เสมอ | 12 - 12 |
| 3 | 15 พฤศจิกายน 2528 | ราชวิทย์ ชนะ วชิราวุธ | 7 - 0 |
| 4 | 14 ธันวาคม 2529 | ราชวิทย์ ชนะ วชิราวุธ | 7 - 6 |
| 5 | 18 ธันวาคม 2530 | วชิราวุธ ชนะ ราชวิทย์ | 17 - 14 |
| 6 | 25 ธันวาคม 2531 | วชิราวุธ ชนะ ราชวิทย์ | 18 - 16 |
| 7 | 22 ธันวาคม 2532 | วชิราวุธ ชนะ ราชวิทย์ | 4 - 3 |
| 8 | 22 ธันวาคม 2533 | วชิราวุธ ชนะ ราชวิทย์ | 14 - 11 |
| 9 | 17 ธันวาคม 2536 | ราชวิทย์ ชนะ วชิราวุธ | 21 - 8 |
| 10 | 20 ธันวาคม 2538 | ราชวิทย์ ชนะ วชิราวุธ | 26 - 3 |
| 11 | 16 ธันวาคม 2543 | วชิราวุธ ชนะ ราชวิทย์ | 19 - 17 |
| 12 | 23 พฤศจิกายน 2544 | ราชวิทย์ ชนะ วชิราวุธ | 22 - 18 |
| 13 | 7 พฤศจิกายน 2545 | ราชวิทย์ ชนะ วชิราวุธ | 26 -16 |
| 14 | 20 ธันวาคม 2546 | ราชวิทย์ ชนะ วชิราวุธ | 35 - 18 |
| 15 | 14 กุมภาพันธ์ 2548 | ราชวิทย์ ชนะ วชิราวุธ | 29 - 21 |
| 16 | 11 พฤศจิกายน 2548 | วชิราวุธ ชนะ ราชวิทย์ | 14 - 6 |
| 17 | 20 ธันวาคม 2549 | ราชวิทย์ ชนะ วชิราวุธ | 11 - 10 |
| 18 | 21 ธันวาคม 2550 | ราชวิทย์ ชนะ วชิราวุธ | 8 - 5 |
| 19 | 23 พฤศจิกายน 2551 | ราชวิทย์ ชนะ วชิราวุธ | 23 - 22 |
| 20 | 21 พฤศจิกายน 2552 | ราชวิทย์ ชนะ วชิราวุธ | 13 - 12 |
| 21 | 17 ธันวาคม 2553 | เสมอ | 16 - 16 |
| 22 | 1 ธันวาคม 2555 | ราชวิทย์ ชนะ วชิราวุธ | 34 - 25 |
| 23 | 7 ธันวาคม 2556 | วชิราวุธ ชนะ ราชวิทย์ | 27 - 22 |
| 24 | 20 ธันวาคม 2557 | วชิราวุธ ชนะ ราชวิทย์ | 15 - 10 |
| 25 | 28 พฤศจิกายน 2558 | ราชวิทย์ ชนะ วชิราวุธ | 12 - 10 |
| 26 | 19 ธันวาคม 2561 | ราชวิทย์ ชนะ วชิราวุธ | 23 - 10 |
| 27 | 25 ธันวาคม 2562 | ราชวิทย์ ชนะ วชิราวุธ | 25 - 24 |
| 28 | 17 ธันวาคม 2565 | ราชวิทย์ ชนะ วชิราวุธ | 42 - 15 |
| 29 | 23 ธันวาคม 2566 | ราชวิทย์ ชนะ วชิราวุธ | 30 - 7 |
| 30 | 30 พฤศจิกายน 2567 | ราชวิทย์ ชนะ วชิราวุธ | 19 - 10 |
31: 
32:
ดูเพิ่ม

งานรักบี้ฟุตบอลประเพณีจุฬาฯ–ธรรมศาสตร์
งานสถาปัตยกรรมของเลอกอร์บูซีเย

| งานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่ * |
| --- | --- |
  แหล่งมรดกโลกโดยยูเนสโก
ประเทศ: 17 แห่งใน 7 ประเทศ
ประเภท: มรดกทางวัฒนธรรม
เกณฑ์พิจารณา: (i) (ii) (vi)
อ้างอิง: 1321
ประวัติการขึ้นทะเบียน
ขึ้นทะเบียน: 2559 (คณะกรรมการสมัยที่ 40)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
งานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่ (อังกฤษ: The Architectural Work of Le Corbusier, an Outstanding Contribution to the Modern Movement) คือแหล่งมรดกโลก ประกอบด้วยอาคารจำนวน 17 โครงการ ที่ออกแบบโดยเลอกอร์บูซีเย สถาปนิกชาวฝรั่งเศส-สวิส ตั้งอยู่ใน 7 ประเทศทั่วโลก ได้แก่ เบลเยียม ฝรั่งเศส เยอรมนี สวิตเซอร์แลนด์ ญี่ปุ่น อินเดีย และอาร์เจนตินา
แผนที่ที่ตั้ง

พิกัดอาคารทั่วโลก
พิกัดอาคารที่ตั้งในอยู่ในทวีปยุโรป
ตัวละคร ตำนานเกราะ คิโคเท
ตัวละคร > มุคาล่า

เด็กหนุ่มนักรบแห่งเผ่าทาอุรางิ ดินแดนมายาแห่ง แทนซาเนีย ซึ่งเป็นอาณาจักรโบราณ ถิ่นกำเนิดของเกราะคิโคเทสีขาวและดำ มุคาล่าเป็นนักรบที่ได้รับคัดเลือกให้สวมเกราะคิโคเทสีดำเพื่อทำหน้าที่พิทักษ์ปกป้องหมู่บ้านให้ปลอดภัย เขามีสาย เลือด นักรบ ไหลเวียนอยู่ภายในกายทำใหถูกเกราะสีดำเข้าครอบงำได้อย่างง่ายดาย จิตใจที่เต็มไปด้วยการต่อสู้ของมุคาล่าและเกราะคิโคเทสีดำ เป็นสิ่งชักนำให้เหล่า ซามูไรทรูปเปอร์ ต้องเผชิญหน้ากับความเป็นจริงของชุดเกราะใน ตำนาน คิโคเทสีขาว และได้สัมผัสถึงจิตใจของ เกราะเกียร์ ของแต่ละคนด้วยลูกแก้วแห่งจิต สุดท้ายการต่อสู้ระหว่างมุคาล่าที่มีเกราะคิโคเทสีดำครองงำจิตใจกับเกราะเกียร์ทั้งห้าที่ปราศจากจิตใจของเจ้าของ และเหล่านักรบเกราะที่มีจิตใจแห่งคุณธรรมเป็นสิ่งค้ำจุนพวกเขาไว้ เกราะคิโคเทในตำนานทั้งสองถูกเหล่าซามูไรทรูปเปอร์ทำลายรวมทั้งเกราะเกียร์ทั้งห้าซึ่งเป็นสิ่งให้กำเนิดเกราะคิโคเทสีขาวด้วย
ตัวละคร > นาเลีย

เด็กสาวผู้มีจิตใจงดงาม เธอคือ คู่หมั้น ของมุคาล่าเด็กหนุ่มผู้เป็น นักรบ แห่งเผ่าทาอุรางิ เธอไม่เห็นด้วยกับการที่มุคาล่าลักพาตัวเรียวและเซจิมาจาก ญี่ปุ่น เธอพยายามช่วยเหลือคนทั้งคู่ให้ปลอดภัยจากการต่อสู้กับมุคาล่า พยายามยับยั้งการต่อสู้ระหว่างเกราะคิโคเทสีดำและขาว ความผูกพันที่ไม่ต้องการให้คู่หมั้นของตนเองตกไปอยู่ในทางที่ผิด เกราะสีดำไม่ใช่ เทพเจ้า อย่างที่ทุกคนในเผ่าเข้าใจ เธอรับรู้ถึงพลังอำนาจชั่วร้ายที่แอบแฝงอยู่ภายในเกราะดำ นาเลียพยายามโน้มน้าวจิตใจของมุคาล่าให้เลิกคิดถึงแต่การต่อสู้แต่ก็ไม่เป็นผล นาเลียเป็นคนให้การช่วยเหลือเหล่า ซามูไรทรูปเปอร์ ที่ถูกทำร้ายจากเกราะที่ไร้ซึ่งจิตใจรวมทั้งจุน นาสตี้และเบียคุเอ็น แต่สุดท้ายความพยายามของเธอก็ไม่เป็นผล เกราะคิโคเททั้งสองต่างต้องเผชิญหน้ากันอย่างหลีกเลี่ยงไม่ได้ การต่อสู้อย่างดุเดือดเริ่มต้นขึ้นโดยที่เธอไม่สามารถห้ามปรามได้ จึงตัดสินใจเข้าห้ามปรามมุคาล่าที่ถูกเกราะคิโคเทสีดำควบคุมจิตใจทำให้ถูกทำร้ายพร้อมกับเบียคุเอ็น แต่สุดท้ายพลังแห่งจิตใจของเด็กหนุ่มทั้งห้าเป็นสิ่งที่ปกป้องเธอจากพลังอันชั่วร้ายจากเกราะคิโคเทสีดำรวมทั้งคืนจิตใจให้กับมุคาล่า
ดาย ฮาร์ด 3 แค้นได้ก็ตายยาก

| ดาย ฮาร์ด 3 แค้นได้ก็ตายยาก |
| --- | --- |
กำกับ: จอห์น แมคเทียร์แนน
เขียนบท: โจนาทาน เฮนส์ลีห์
สร้างจาก: Simon Says โดย โจนาทาน เฮนส์ลีห์ ตัวละคร: ร็อดเดริก ทอร์ป
อำนวยการสร้าง: จอห์น แมคเทียร์แนน  ไมเคิล เทดรอส
นักแสดงนำ: บรูซ วิลลิส เจเรมี ไอเอินส์ ซามูเอล แอล. แจ็กสัน แลร์รี บริกแมน เกรแฮม กรีน คอลลีน แคมป์
กำกับภาพ: ปีเตอร์ เมนซีส์ จูเนียร์
ตัดต่อ: จอห์น ไรท์
ดนตรีประกอบ: ไมเคิล คาเมน
บริษัทผู้สร้าง: Cinergi Pictures  
ผู้จัดจำหน่าย: 20th Century Fox (สหรัฐอเมริกาและญี่ปุ่น) Touchstone Pictures (ต่างประเทศ) แคททาลิสต์ อัลลายแอนซ์ (ไทย) เอเพ็กซ์ (ไทย)
วันฉาย: 19 พฤษภาคม ค.ศ. 1995
ความยาว: 131 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 90 ล้านดอลลาร์สหรัฐ
ทำเงิน: 366.1 ล้านดอลลาร์สหรัฐ
ก่อนหน้านี้: ดาย ฮาร์ด 2 อึดเต็มพิกัด  (1990)
ต่อจากนี้: ดาย ฮาร์ด 4.0 ปลุกอึด ตายยาก  (2007)
ข้อมูลจาก IMDb
ข้อมูลจากสยามโซน
ดาย ฮาร์ด 3 แค้นได้ก็ตายยาก (อังกฤษ: Die Hard with a Vengeance) เป็นภาพยนตร์โลดโผน/ระทึกขวัญลำดับที่ 3 ในภาพยนตร์ชุด ดาย ฮาร์ด อำนวยการสร้างและกำกับโดย จอห์น แมคเทียร์แนน (ซึ่งกำกับ นรกระฟ้า ภาพยนตร์ลำดับแรกในชุดด้วย) เขียนบทโดยโจนาทาน เฮนส์ลีห์ นำแสดงโดย บรูซ วิลลิส, ซามูเอล แอล. แจ็กสัน และเจเรมี ไอเอินส์ เข้าฉายเมื่อปี ค.ศ. 1995
เรื่องย่อ

เกิดเหตุระเบิดที่ห้างสรรพสินค้าแห่งหนึ่งในนครนิวยอร์ก ต่อมาสำนักงานตำรวจนิวยอร์กได้รับโทรศัพท์จากชายที่ชื่อ "ไซมอน" สั่งให้จอห์น แมคเคลนไปที่ย่านฮาร์เลมโดยติดป้ายว่า "I hate niggers" (ฉันเกลียดคนผิวสี) และขู่ว่าจะระเบิดลูกที่สองหากไม่ทำตาม แมคเคลนจึงทำตามคำสั่งและเกือบถูกวัยรุ่นผิวสีทำร้าย แต่ซูส คาร์เวอร์ เจ้าของร้านแถวนั้นมาช่วยไว้ แมคเคลนและคาร์เวอร์กลับไปที่สำนักงานตำรวจ และได้รับโทรศัพท์จากไซมอนอีกครั้งโดยให้เวลา 30 นาทีให้การแก้ปริศนาและหยุดระเบิดในรถไฟใต้ดิน แมคเคลนโยนระเบิดออกมาได้ทันเวลา แต่ก็ทำให้สถานีรถไฟถูกระเบิดเสียหาย เมื่อแมคเคลนและคาร์เวอร์กลับไปหาตำรวจ พวกเขาพบกับเจ้าหน้าที่ FBI ที่มีข้อมูลว่า "ไซมอน" คือไซมอน ครีกหรือไซมอน ปีเตอร์ กรูเบอร์ พี่ชายของฮันส์ กรูเบอร์ที่ถูกแมคเคลนฆ่าเมื่อ 7 ปีก่อน ไซมอนโทรมาอีกครั้งและบอกว่าเขาวางระเบิดไว้ในโรงเรียนแห่งหนึ่งในเมืองนี้ และจะบอกว่าโรงเรียนไหนหากแมคเคลนและคาร์เวอร์ทำตามที่เขาบอก แมคเคลนและคาร์เวอร์แยกไปทำภารกิจต่อ ส่วนตำรวจส่งกำลังไปตรวจค้นโรงเรียนทุกแห่งในเมือง
ขณะที่แมคเคลนแก้ปริศนาต่าง ๆ เขาตระหนักได้ว่าไซมอนใช้ระเบิดเพื่อกันตำรวจออกจากถนนวอลสตรีต ซึ่งมีธนาคารกลางนิวยอร์กตั้งอยู่ ตำรวจไปถึงและพบว่าไซมอนและลูกน้องได้บุกเข้ามาขโมยทองคำแท่งมูลค่า 140 ล้านดอลลาร์สหรัฐขึ้นรถบรรทุกและขับออกไปทางท่อส่งน้ำ แมคเคลนให้คาร์เวอร์แก้ปริศนาต่อและตามรถบรรทุกไป แต่ไซมอนปล่อยน้ำให้ไหลเข้ามาจนแมคเคลนต้องหนีออกไปทางรูท่อส่งน้ำ แมคเคลนและคาร์เวอร์ตามต่อไปจนพบเรือบรรทุกน้ำมันและแอบขึ้นเรือ แต่ถูกจับได้และมัดติดกับระเบิดของจริง ส่วนระเบิดในโรงเรียนเป็นของปลอม ไซมอนบอกว่าเขาจะระเบิดเรือทิ้งแล้วกลับมาเก็บทองคำแท่งภายหลังและให้กระปุกยาแก้ปวดแก่แมคเคลนก่อนจะออกไป แมคเคลนและคาร์เวอร์แก้มัดและหนีออกมาได้ก่อนระเบิดจะทำงาน
แมคเคลนและคาร์เวอร์ไปพบตำรวจ และบอกว่าบนเรือไม่มีทองคำแท่ง การระเบิดเรือทิ้งเป็นอุบายของไซมอนเพื่อไม่ให้ตามต่อได้ คาร์เวอร์แนะนำให้แมคเคลนโทรหาฮอลลี ภรรยา ขณะที่โทรศัพท์ แมคเคลนพบว่ากระปุกยามาจากรัฐเกแบ็กในแคนาดา แมคเคลน คาร์เวอร์และตำรวจจึงบุกไปที่โกดังที่พวกของไซมอนรวมตัวอยู่และจับลูกน้องของไซมอนได้ทั้งหมด ไซมอนและแคทยา นักบินหนีขึ้นเฮลิคอปเตอร์และพยายามยิงแมคเคลน แต่ถูกแมคเคลนยิงสายไฟจนไปเกี่ยวกับใบพัดเฮลิคอปเตอร์ ทำให้เฮลิคอปเตอร์ตกและระเบิด หลังจากฆ่าไซมอนและรวบรวมทองคำแท่งแล้ว คาร์เวอร์บอกให้แมคเคลนกลับไปคุยโทรศัพท์กับฮอลลีต่อ
นักแสดง

บรูซ วิลลิส รับบท จอห์น แมคเคลน
เจเรมี ไอเอินส์ รับบท ไซมอน ปีเตอร์ กรูเบอร์
ซามูเอล แอล. แจ็กสัน รับบท ซูส คาร์เวอร์
เกรแฮม กรีน รับบท โจ แลมเบิร์ต
คอลลีน แคมป์ รับบท คอนนี โควาลสกี
แลร์รี่ บริกแมน รับบท สารวัตร วอลเตอร์ คอบบ์
แอนโทนี เพก รับบท ริคกี วอลช์
นิค ไวแมน รับบท แมทไทอัส ทาโก
แซม ฟิลลิปส์ รับบท แคทยา
เควิน แชมเบอลิน รับบท ชาลส์ ไวส์
ริชาร์ด อี. เคาน์ซิล รับบท ออตโต
ผลตอบรับ > บ็อกซ์ออฟฟิศ

ดาย ฮาร์ด 3 แค้นได้ก็ตายยาก ทำรายได้ 100,012,499 ดอลลาร์สหรัฐฯ ในสหรัฐ และ 266,089,167 ดอลลาร์สหรัฐฯ ในต่างประเทศ รวมได้ 366,101,666 ดอลลาร์สหรัฐฯ ส่งผลให้ภาพยนตร์เรื่องนี้ทำรายได้สูงที่สุดใน ค.ศ. 1995